# Gordana Kralik

### Izvor: Wikipedija

Baranjski leksikon

A-B-C - Č-Ć-D - Dž-Đ-E - F-G-H - I-J-K - L-Lj-M - N-Nj-O - P-R-S - Š-T-U - V-Z-Ž

Prof. dr. sc. Gordana Kralik

Gordana Kralik, agronomkinja (Kneževo, 21. VIII. 1943). Diplomirala je 1965. na stočarskom smjeru Poljoprivrednog fakulteta u Osijeku. Magistrirala je na istom fakultetu 1974. godine. Doktorat tehničkih znanosti iz područja kemije i tehnologije namirnica postigla je 1976. godine na Tehnološkom fakultetu Sveučilišta u Zagrebu. Godine 1985. postigla je i doktorat iz biotehničkih znanosti, polje agronomija na Poljoprivrednom fakultetu Sveučilišta J. J. Strossmayera u Osijeku. U rujnu 1999. godine Agronomsko sveučilište u Keszthelyu (Mađarska) dodijelilo joj je titulu počasnog doktora znanosti.

Godine 1977. izabrana je za docenta, 1980. godine za izvanrednog profesora, a 1987. godine za redovitog profesora na Poljoprivrednom fakultetu Sveučilišta u Osijeku. Godine 1997. Senat Sveučilišta u Osijeku potvrdio ju je u trajno zvanje redovitog profesora za područje biotehničkih znanosti, polje agronomija.

Sudjelovala je na 26 međunarodnih znanstvenih skupova u zemljama Europe, u Australiji i u SAD-u, kao i na mnogobrojnim domaćim skupovima. Objavila je u koautorstvu sa svojim suradnicima preko 240 znanstvenih i stručnih radova.

U akademskoj godini 1999/2000. predsjedavala je Rektorskom konferencijom Radne zajednice Alpe-Jadran. Godine 2000. dobiva nagradu Grada Osijeka za obrazovanje i znanost. Dobro govori engleski, a koristi se i njemačkim i slovenskim jezikom. Od 1990. do 1997. godine bila je prorektor, a od 1997. godine je rektor Sveučilišta J. J. Strossmayera u Osijeku.

Izvor:

- Sveučilište J. J. Strossmayera, Osijek
- "Hrvatska opća enciklopedija" (6 Kn-Mak), Zagreb, 2004.

Dobavljeno iz "http://hr.wikipedia.org../../../g/o/r/Gordana_Kralik_f941.html"

Kategorije: Biografije, Osijek | Baranjski leksikon

##### Views

- Članak
- Razgovor
- Trenutna inačica

##### Traži

##### Drugi jezici

- Srpskohrvatski / Српскохрватски